הקהילה הדתית שהתפתחה אט-אט מאז ייסוד העיר זכתה לחיזוק בסוף אוגוסט 2005, כאשר לעיר הגיעו חלק ממפוני היישוב נצרים שבגוש קטיף. המפונים השתכנו בסמוך לאוניברסיטה, בחלקה המזרחי של אריאל. הקהילה הדתית באריאל מתרכזת בעיקר סביב שני גרעינים תורניים האחד גרעין "שבות אריאל" שפועל בשכונות הוותיקות מרכז העיר והשני גרעין "נצר אריאל" שמורכב בעיקרו ממשפחות מגורשי נצרים שמרוכז באזור שכונת מורייה שעל יד האוניברסיטה.